Trelis/gawiki huggingface dataset:
Baiona. Is baile in iarthuaisceart Thír na mBascach í Baiona ("Bayonne" as Fraincis), sa Fhrainc. Bhí 44,300 duine ina gcónaí i mBaoina féin de réir meastacháin a rinneadh sa bhliain 2004 agus bhí 178,965 duine ina gcónaí i mórcheantar Baoina (mar atá comúin Baoina, Biarritz agus Anglet).
Hibernian Football Club. Is club sacair le fréamhacha Éireannacha é Hibernian Football Club nó Hibernians, lonnaithe i nDún Éideann in Albain. Bunaíodh i 1875 é.
Gruppe 47. Scoil nó baicle scríbhneoirí sa Ghearmáin (Thiar) i ndiaidh an Dara Cogadh Domhanda ab ea Gruppe 47 ("Grúpa 47"). Tháinig an grúpa le chéile an chéad uair sa bhliain 1947, agus iad ag cruinniú le chéile uair in aghaidh na bliana ina dhiaidh sin, go dtí an bhliain 1967. B'iad Alfred Andersch agus Hans Werner Richter a chuir gairm chruinnithe ar na scríbhneoirí an chéad uair. Bhí an grúpa meáite ar eolas a scaipeadh i measc mhuintir na tíre faoi choireanna na Naitsithe agus tús a chur le daonlathas sa Ghearmáin, chomh maith le lámh chúnta a thabhairt do na scríbhneoirí nua a bhí ag teacht i gcrann sa tír.
Baile. Is baile é pobal daoine idir cúpla céad duine agus cúpla míle, cé go bhfuil ceantair uirbeacha ann ar a tugadh baile, ar nós Baile Átha Cliath, le i bhfad níos mó daoine.
Virgin Media Two. Is stáisiún teilifíse chábla agus satailíte atá ar fáil in Éirinn í Virgin Media Two. Saolaíodh an stáisiún faoin ainm Channel 6 ar an 30 Márta, 2006. Bhí aithne air mar "3e" ó 2009 go Lúnasa 2018.
Im Krebsgang. Úrscéal le Günter Grass is ea Im Krebsgang ("Siúl an Phortáin" nó "Crabwalk") a foilsíodh sa bhliain 2002. Is é an rud atá ann ná súil leathfhicseanúil, leathfhírinneach ar eachtra stairiúil agus an dóigh a bhfuil sí ag imirt a tionchair ar an saol comhaimseartha.
An Scéal.
Iriseoir darb ainm Paul a insíonn an scéal, fear a rugadh ar an lá céanna, an 30 Eanáir 1945, ar bádh an long ollmhór úd Wilhelm Gustloff. Long paisinéirí a bhí ann agus í ag iompar sibhialtaigh ón bPrúis Thoir, an cúige Gearmánach a bhí díreach ar tí titim leis an Arm Sóivéadach. Tháinig máthair Paul, Tulla Pokriefke, slán as an tubaiste, agus í ar dhuine den deich míle a bhí ar bord. Bhí sí ag iompar clainne, agus ansin, rugadh Paul di ar bord an "Löwe" ("An Leon"), an bháid toirpéid a shábháil í.
In imeacht na mblianta, tháinig Paul i mbun a mhéide, phós sé, agus saolaíodh mac dó, Konny, sula bhfuair sé colscaradh óna bhean. B'í a sheanmháthair ba mhó a chuaigh i bhfeidhm ar an stócach, agus í á spreagadh chun rud éigin fiúntach a dhéanamh le cuimhne na ndaoine a maraíodh ar bord an Wilhelm Gustloff a urramú. Rinne sé dianstaidéar ar an idirlíon ar an bhfear ar hainmníodh an long as, mar atá, Wilhelm Gustloff, feidhmeannach Naitsíoch sna tríochaidí. Fuair sé bás nuair a scaoil mac léinn óg Giúdach darbh ainm David Frankfurter urchar leis.
Chuaigh an eachtra lámhaigh seo go mór i gcion ar Konny. Ar an idirlíon, casadh Wolfgang, buachaill ar comhaois leis féin, air, agus d'éirigh siad cairdiúil le chéile. Gearmánach óg a bhí ann, agus é an-bháúil le cás na nGiúdach. 
Shocraigh siad bualadh le chéile, agus chuaigh siad ag baint lán a súl as dealbh Wilhelm Gustloff in éineacht. Cheap Konny go raibh maslú á dhéanamh ag Wolfgang ar chuimhne Gustloff. Anois ghlac seisean ról David Franfurter agus shamhlaigh sé Wolfgang in áit Gustloff na blianta roimhe agus dhúnmharaigh sé Wolfgang. Daoradh chun príosúin é. Rinneadh mairtíreach de i súile na Nua-Naitsithe.
Fuair níos mó daoine bás tubaisteach i suncáil na loinge sin ná in aon tubaiste mhara roimhe sin nó ina dhiaidh sin, agus rinne na Nua-Naitsithe siombail den long don éagóir a shíl siad a bheith á himirt ar na Gearmánaigh i ndiaidh an Dara Cogadh Domhanda. San úrscéal seo, snaidhmeann Grass an eachtra stairiúil agus na fadhbanna comhaimseartha dá chéile leis an máistreacht is dual dó.
An Bhaváir. Is í an Bhaváir, nó "Saorstát na Baváire" () an stát is faide ó dheas sa Ghearmáin. Is í München an phríomhchathair. Is í an Bhaváir an dara stát Gearmánach is mó daonra (is é an stát Nordrhein-Westfalen an ceann is mó daonra). Tá an Bhaváir ag críochantacht leis na stáit Ghearmánacha Hessen, Baden-Württemberg, Thüringen, agus an tSacsóin. Thairis sin, tá teorainneacha aici le Poblacht na Seice, leis an Ostair, agus leis an Eilvéis.
Tá tailte ag an mBaváir san Ostair - na "Saalforste", mar a thugtar orthu. Is é sin, is le stát na Baváire iad ó thaobh na húinéireachta de, ach san am céanna, tá siad suite taobh istigh de chríocha na hOstaire. 
Go traidisiúnta, roinntear Saorstát na Baváire ina thrí chúige, mar atá, Allgäu - an Sváib Baváireach ("Allgäu - Bayerische Schwaben"), an Fhrancóin ("Franken"), an Bhaváir Uachtarach ("Oberbayern"), agus Oirthear na Baváire ("Ostbayern"). Is codanna den tSean-Bhaváir iad an Bhaváir Uachtarach ("Oberbayern"), an Bhaváir Íochtarach ("Niederbayern"), agus an Phalaitíneáit Thuas ("Oberpfalz").
Is cathracha móra eile sa Bhaváir iad Nürnberg, Augsburg, Regensburg agus Ingolstadt.
Tá clú agus cáil ar an mBaváir mar gheall ar na hAlpa Baváireacha ("Bayerische Alpen") sa Bhaváir Uachtarach. Is é Zugspitze an sliabh is airde, 2962m os cionn leibhéal na farraige. Bhí na Cluichí Oilimpeacha Gheimhridh ar siúl ansin i 1936, in Garmisch-Partenkirchen, baile gar don Zugspitze.
Naomh Ciarán. Bhí Ciarán as Cluain Mhic Nóis mar Easpag Éireannach sa 6ú haois. Tugtar "Ciarán Óg" (nó "Ciarán Mac a tSaor") air uaireanta chun difir a dhéanamh idir é féin agus Naomh Ciarán Saighre. Is ceann de na Dhá Aspal Déag na hÉireann é.
Luathshaol.
Rugadh Ciarán sa bhliain 516 i gContae Ros Comáin, Cúige Connacht, mac déantóir carbad ab é. Bhí sé mar mhac léinn ag Fionnáin ag Cluain Ard agus tar éis tamaill bhí sé ina mhúinteoir freisin. 
Rinne sé staidéar freisin faoi Naomh Eanna as Árainn. Thug Eanna comhairle do Chiaráin eaglais agus mainistir a thógáil i lár na tíre. 
Cluain Mhic Nóis agus oidhreacht.
Bhunaigh Ciarán Mainistir Chluain Mhic Nóis idir na blianta 545 agus 548.
Fuair Ciarán bás tamaill ina dhiaidh den phlá agus é fós ina tríochaidí. 
Ceiliúrtar a lá féile ar an 9 Meán Fómhair.
Oidhreacht Luimnigh Thar Lear. Is í Luimneach an ceathrú cathair is mó in Éirinn agus an tríú ceann is mó sa Phoblacht. I dteannta le gach áit eile sa tír, is mór é líon na ndaoine a d’fhág í i rith na h-aoise chun chur fúthu i dtíortha eile an domhain. Go minic, ní eisimirc toilteanach a bhí ann, go mór mór i ndiaidh ghorta nó chogaidh.
Cathain ar Imíodar.
I mbeagnach gach bliain ó dheireadh na 17ú aoise go dtí deireadh na 20ú aoise, d’fhág níos mó daoine an chathair ná mar a tháinig isteach. Ach bhí tréimhsí ar leith ann ina raibh an eisimirc thar an ngnáth.
Cár Imíodar.
Chuaigh muintir Luimnigh go dtí na h-aiteanna céanna agus ar imigh eisimircí eile as Éirinn. Chuir na Géanna Fiáine fúthu san Fhrainc agus i dtíortha Caitliceacha Mór-Roinn na hEorpa ach, ó lár na 18ú aoise, ba iad Sasana, Stáit Aontaithe Mheiriceá, Ceanada, An Astráil agus An Nua-Shéalainn ceann scríbe formhór na ndeoraithe. I mblianta na 1980í d’imigh roinnt mhaith díobh ar thóir oibre sa Ghearmáin, san Fhrainc agus san Ísiltír.
I measc na dtíortha ina bhfuil pobail Éireannacha iontu ach fíorbheagán ó shíol Luimnigh tá Alba agus An Airgintín. Ar an taobh eile den scéal, tá líon na nÉireannach thar lear le sloinnte Luimníocha thar an ngnáth i gcathracha Mheán-Iarthar Mheiriceá ar nós Chicago, Omaha agus Denver agus i gcríocha tuaithe Victoria agus New South Wales na hAstráile. Ceaptar gur imigh muintir Luimnigh go dtí na háiteanna sin mar go raibh éileamh ar bhúistéirí iontu ag an am agus d’fhoghlaim an-chuid de na heisimircigh an ceard sin i monarchana bagúin na cathrach.
Oidhreacht na nDeoraithe.
Bhain na Géanna Fiáine an-chuid cáil amach mar saighdiúirí agus mar ceannairí míleata. Ina measch siúd a raibh baint díreach leis an gcathair bhí Pádraig Sáirséal (1660-1693), Peadar de Lása (1678-1751) agus Seoirse de Brún (1698-1792) agus ba as síol muintir Luimnigh iad ceannaire Arm na hOstaire Proinnsias de Lása (1725-1801) agus ceannaire na Fraince agus Uachtarán na Fraince ina dhiaidh an Marascal Pádraig Mac Mathúna ("Patrice de Mac-Mahon" as Fraincis) (1808-1893).
Cé gur oibrigh formhór eisimircigh Luimnigh ar ha h-iarnróid, na canálach agus na h-ionaid tógála agus ins na mianaí agus na monarchana feola tar éis landáil dóibh i Meiriceá, i Sasana agus san Astráil, d’éirigh le an-chuid dá sliocht tríd an gcóras oideachais postanna a fháil in earnáile airgeadais, riarachán, polataíochta, tionscoile agus tráchtála na dtíortha sin.
Luimneach Thar Lear.
Lean ainm Luimnigh eisimircigh ón gcathair go dtí Meiriceá Thuaidh agus an Astráil.
Stáit Aontaithe Mheiriceá.
Tá ar a laghad naoi mbaile agus ceantar cathrach amháin i Stáit Aontaithe Mheiriceá leis an ainm "Limerick".
Ceanada.
Tá ar a laghad dhá bhaile i gCeanada leis an ainm "Limerick".
An Astráil.
Tá baile amháin san Astráil darb ainm "Limerick".
Tá cnoc darbh ainm dó Limerick Hill, 23°20'E, 117°50'O, i Sléibhte Hammersley in Iarthar na hAstráile. 960km ó thuaidh ó Perth, 460km soir ó Carnarvon agus 300km ó dheas ó Roebourne. Tá sé cóngarach don sliabh "Mount Tom Price" ina bhfuil ceann des na mianaí iarainn is mó ar domhan.
Boris Yeltsin. Ba pholaiteoir Rúiseach é Boris Nikolayevich Yeltsin (Rúisis: Борис Николаевич Ельцин) (1 Feabhra, 1931 – 23 Aibreán, 2007), an chéad Uachtarán ar Chónaidhm na Rúise idir na blianta 1991 agus 1999. Toghadh Boris Yeltsin mar Uachtarán ar an Rúis ar an 12 Meitheamh 1991.D'éirigh Boris Yeltsin as a phost mar Uachtarán ar an Rúis ar an 31 Nollaig 1999 agus d’éirigh Vladímír Pútín ina uachtarán gníomhach (nó mar Leas-Uachtarán - le feidhmiú mar Uachtarán) ar an Rúis. 
Bhí Yeltsin ina bhall de Pháirtí Cumannach an Aontais Shóivéadaigh idir na blianta 1961 agus 1990, agus mar neamhspleách ina dhiaidh sin.
Copar. Is dúil cheimiceach é an copar (nó umha). Is é an ceann is éadroime de na miotail lómhara. Is í an uimhir adamhach atá aige ná 29, agus is é Cu an tsiombail cheimiceach. Miotal insínte é agus é ina sheoltóir maith leictreachais agus teasa. Tá dath ruadhearg ann, nó fiú pinc, má tá sé nuaghearrtha. Ó tá sé chomh maith sin ag iompar teasa agus leictreachais, úsáidtear mar sheoltóir leictreach agus teirmeach é. Ní chreimeann cupar go héasca, fiú in uisce farraige. Dá bhrí sin baineadh úsáid as leis na céadta bliain i mbáid adhmaid. Comhábhar tábhachtach é ina lán cóimhiotal freisin - is cóimhiotal copair agus stáin é an cré-umha, agus mar is eol dúinn, bhí an cré-umha chomh tábhachtach lena linn is gur bhaist na staraithe a ainm ar aois iomlán i stair an duine - an Chré-umhaois.
Maidir leis an gcopar féin, fuair sé a ainm ó oileán na Cipire, ós ansin a bhí na poill mhianaigh ba mhó a tháirg copar sa tseanársaíocht. 
Is iad na huimhreacha ocsaídiúcháin a bhíonn ag an gcopar sna comhdhúile ná +II (na comhdhúile copracha) agus +I (na comhdhúile coprúla), agus is é +II an ceann is coitianta agus is cobhsaí. Bíonn dath gorm nó uaine sna comhdhúile copracha. Is féidir leis an bhfluairín an copar a ocsaídiú go +III nó +IV, ach bíonn a leithéidí de chomhdhúile an-éagobhsaí.
Labhrás Ó Dubhchonna.  scannáin agus teilifíse ab ea Labhrás Ó Dubhchonna (1924-1982) ("Lawrence F. Doheny" nó "Larry Doheny" as Béarla).
Rugadh i gCill Mhuire, Caladh Uí Threoigh, lámh le Cathair Luimnigh é ar an 14ú Bealtaine 1924 é ach d'imigh a mhuintir go Meiriceá agus é ina óige. Tar éis freastal i bhfórsaí Meiriceá le linn an Dara Cogadh Domhanda, chuir sé faoi i Los Angeles.
Scríobh sé agus stiúir sé a chéad scannán "The Teenage Millionaire" sa bhliain 1961 ina raibh páirt ag iar-sheaimpín dornála an domhain Rocky Graziano. Ach b'as a chomh-obair le léiritheoirí móra teilifíse Hollywood ar nós Glen A. Larson, Ivan Goff agus Roy Huggins ar bhain sé clú amach mar stiúrthóir srath-cláracha bleachtaireachta i mblianta na 1970í. Ina measc siúd, bhí sraitheanna cáiliúla ar nós "Magnum, P.I., The Rockford Files, Quincy M.E." agus "Charlie's Angels".
Fuair sé bás go tobann in aois 58 bliana ar an 7ú Meán Fómhair 1982 agus é fós ag obair ar "Magnum, P.I.".
Naisc Iompair Luimnigh. Ós rud é go bhfuil sí suite san áit ina a thagann an tSionna ar thaoide an fharraige, is príomhionad iompair í Luimneach, an ceathrú cathair is mó in Éirinn agus an tríú ceann is mó sa Phoblacht. Ní amháin gur ceann scríbe ar leith í ach tá sí suite chomh maith ar na bealaigh idir Baile Átha Cliath agus Ciarraí, idir Corcaigh agus Gaillimh agus idir Port Láirge agus Iarthar na hÉireann.
Traein.
Sé Stáisiún Cholbert ar Shráid Pharnell stáisiún traenach Luimnigh. Imíonn traenacha uaidh go dtí Baile Átha Cliath, Port Láirge agus Ros Láir, Aonach agus Ros Cré, Corcaigh agus Inis agus tá pleananna ann chun line na hInse a leathnú chuig Gaillimh agus Clár Clainne Mhuiris.
Busanna.
Imíonn fad-sheirbhísi Bus Éireann ó Stáisiún Cholbert chomh mhaith go dtí Baile Átha Cliath, Ros Cré, Cill Chainnigh, Port Lairge, Corcaigh, Cill Airne, Inis, Gaillimh, Sligeach, Áth Luain agus bailte móra eile ne hÉireann. Tá seirbhísi áitiúla chuig bailte mar Sionna, Caisleán Uí gConaig, Brú na nDéise, Caisleán Nua Thiar agus Faing agus tá seirbhís cathrach ag freastail ar na bruachbhailte. 
Is iad a leanas príomh-bhealaigh Bus Éireann i gcathair Luimnigh:
Tá serbhísí eile príobhádacha le fáil chomh maith ar nó an"Eurobus" idir Lár na Cathrach agus Áth na Coite.
Bóithre.
Siad na príomh-bhóthair náisiúnta a ritheann ó Luimneach ná:
Siad na bóithre réigiúnaigh a ritheann ón gcathair ná:
Aerfoirt.
Tá Aerfort na Sionna suite 25km siar ó lár na cathrach i gContae an Chláir le seirbhísi tras-Atlantacha, chuig an mBreatain agus chuig Mór-Roinn na hEorpa. Tá 20 eitilti idir-náisiúnta ar fáil uaidh gach lá ó Ryanair chomh mhaith le seirbhísi Aer Lingus, Delta, Continental, Central Wings, Belavia agus aerlínte eile.
Tá aerfort beag príobhádach ar imeall thiar-thuaidh na cathrach i gCuanach.
Calafoirt.
Tá calafort fós ann i lár na cathrach ach tá an chuid is mó dá thrácht aistrithe anois go Faing atá suite 30km siar ar Bhéal na Sionainne.
Canálacha.
Ba iad an tSionna agus a canálacha an príomhcheangal idir Luimneach, Baile Átha Cliath, Port Láirge agus bailte móra Lár-Thír na hÉireann ón 18ú haois agus teacht an iarnróid tuairim na bliana 1845. Thóg an Chomhlucht Canáil Mhóir na hÉireann canáil idir Bhaile Átha Cliath agus Cuan na Sionainne i gContae Uíbh Fhailí agus leathnaíodh an córas tríd an Sionna, Loch Deirg agus Canáil an Abhainn Duibh síos go dtí Luimneach. Dúnadh an Canáil Mhór do last-iompar sa bhliain 1961 ach athosclaíodh córas Íochtar na Sionainne do thrácht saoire sa bhliain 2001.
Faoi láthair na huaire, tá na bealaigh canálacha seo a leanas ó Luimneach:
Tá pleananna ann chomh mhaith chun an córas a nascadh le córas na Banna trí athoscailt Canáil Uladh idir Loch Éirne Uachtar agus Loch n-Eachadh agus, dá bharr, bailte ar nós Cúl Raithin, Port an Dúnáin agus Muineachán a cheangailt le Luimneach.
Peter Jackson. Rugadh Peter Robert Jackson ar 31 Deireadh Fhomhair 1961, i Wellinton, san Nua-Shéalainn. Is stiúrthóir agus scríbhneoir scannáin é agus tá sé an-cháiliúil mar rinne sé ‘an tríológ Lord of the Rings’ agus ‘an Hobad.’ Thosaigh sé a ghairme ag déanamh scannáin uafáis, ach rinne sé a lán scannáin eile, mar shampla ‘Heavenly Creatures’, ‘Forgotten Silver’, ‘na Frighteners,’ ‘King Kong,’ agus ‘na Lovely Bones’ (2009). 
Dámhachtainí.
Bhuaigh sé Dámhachtain Acadamh lena phartnéir, Fran Walsh, don scripte le haghaidh ‘Heavenly Creatures.’ Sa bhliain 2003, bhuaigh sé ‘Striúrthóir is Fearr,’ le haghaidh ‘Lord of the Rings.’ Fuair sé naoi hainmniúcháin don Dámhactáin Acadaimh, agus bhuaigh sé a lán duaseanna eile, mar shampla trí BAFTA, Golden Globe agus ceithre Dhámhachtain Saturn. Fuair sé ridireacht mar ‘Knight Companion of the New Zealand Order of Merit,’ sa bhliain 2010. I rith an mí Nollaig sa bhliain 2014, fuair sé realt ar an ‘Hollywood Walk of Fame.’ 
An Tríológ Lord of the Rings.
Thosaigh sé ag obair ar an ‘Lord of the Rings,’ sa bhliain 1997. Bhí sé ag obair leis an comhlacht léiriúcháin ‘New Line Films.’ D’obraigh sé le ‘Weta Workshop’ le haghaidh ‘Heavenly Creatures,’ níos luaithe, agus mar sin, rinne siad na éifeachtaí speisialta don ‘Lord of the Rings,’ agus, níos déanaí, don ‘Hobad’ freisin. Ag an tús, bhí Guillermo Del Toro mar stiúrthóir don 'Hobad,' ach bhí ar a bheith ag fágáil mar bhí an scannán moill. Mar sin, bhí ar Sir Peter Jackson é dul ar ais go 'Middle Earth' arís. Rinne sé trí scannáin 'Habad,' ag baint úsáid as an leabhar, agus na nótái a rinne J.R.R Tolkien san aguisín 'Lord of the Rings.' 
De ghnáth, oibríonn Peter Jackson le Fran Walsh agus Phillipa Boyens. Is iad a co-scríobhneoirí agus táirgeoirí.
Andrew Simpson. Is seoltóir é Andrew Simpson. Bhuaigh sé bonn óir sna Cluichí Oilimpeacha in Beijing 2008. Fuair sé bás nuair a ghlac sé páirt i gcraobh Mheiriceá agus d'iompaigh an bád. 
Thosaigh Andrew Simpson ag seoltóireacht san aicme Laser sula ndeachaigh sé leis an aicme Finn, aicme níos troime. Sa bhliain 2003, fuair sé bonn cré-umha san ISAF Seoltóir comórtas an Domhain. Ansin, bog sé go dtí an aicme Star. Bhí Ian Percy an páirtí do Andrew. Chuaigh siad go dtí na Cluichí Oilimpeacha sa bhliain 2008. Bhuaigh siad bonn óir.
Sa bhliain 2009, d'éirigh sé ina bhall d'Ord Impireacht na Breataine.
Ina dhiaidh sin, phioc Team Artemis Racing Percy agus Simpson chun glacadh páirt i gcraobh Meireacá, an comórtas is fearr sa tseoltóireacht. Bhí sé ag traenáil an t-am ar fad. 
Ar 9ú Bealtaine 2013, fuair Andrew bás nuair a d'iompaigh an bád nócha troigh, snáithín carbóin, ró-tapa. Rinne foireann ón nGárda Cósta iarracht é a athbheochan, ach ní raibh siad in ann.
Tar éis a bháis, d'éirigh daoine buartha faoi shábháilteacht na mbád, go háirithe mar a d'iompaigh an Team ORACLE an tseachtain roimhe sin, cé nár gortaíodh éinne sa timpiste úd.
Córas díraonacháin theoranta. Tá bunteorainn le taifeach gach córais optaigh. Deirtear go bhfuil díraonadh teoranta ag córas optach má dhéanann sé íomhánna a bhfuil a dtaifeach uillinneach chomh cruinn le teorainn theoiriciúil na huirlise
Tá taifeach uirlise i gcóimheas le toirt a cuspóra agus i gcóimheas inbhéartaithe le tonnfhad an tsolais atá á scrúdú. I gcás teileascóip a bhfuil cró ciorclach aige, is ionann toirt an ruda is lú in íomhá a bhfuil díraonadh teoranta aici agus méid an diosca Airy (an ball solais is fearr fócas is féidir le lionsa foirfe le cró ciorclach a dhéanamh agus é teoranta ag díraonadh an tsolais). Méadaíonn an díraonadh de réir mar a laghdaítear méid an chró sa lionsa. An díraonadh amháin a chuireann srian leis an gcuid is mó de na lionsaí is nua, fearacht f/22. 
Níl teorainn díraonta ann ach san fhadréimse. Is féidir taifeach i bhfad níos airde a fháil le háiseanna gar-réimse a oibríonn níos lú ná tonnfhad amháin solais ó phlána na híomhá.
Nanafótónaic. Is éard atá sa nanafótónaic an staidéar a dhéantar ar an solas agus ar a idirghníomhú leis an ábhar ar an nanascála. Na feimiméin atá i gceist baineann siad leis na tonnfhaid is giorra. (I raon sofheicthe an speictrim leictreamaighnéadaigh tá an tonnfhad idir 40 agus 700nm.) 
Is éard is aidhm don nanafótónaic na teorainneacha a bhaineann leis an díraonadh optach a shárú nó a sheachaint. De ghnáth ní féidir leis na gnáthuirlisí, leithéidí lionsaí, solas a dhíriú ar scála domhain (faoin tonnfhad) de bharr an díraonta theoranta. Ach is féidir solas a chrapadh ar nanascála ar bhealaí eile. Orthu sin tá plasmóin dromchla agus na crónna nanascála agus na bioranna nanascála a úsáidtear i miocroscópacht gar-réimse agus i miocroscópacht fhótachuidithe thollánach scannacháin.
Tá baint ar leith ag an nanafótónaic leis na réimsí a leanas:
Baintear an fheidhm is mó as an nanafótónaic maidir leis an miocrocópacht an-ardtaifigh, le braiteoirí an-íogaire, le córais chomhtháite nasctha optaigh agus leis an bhfótavoltaic.
Tagairtí.
L. Novotny and B. Hecht. "Principles of Nano-Optics". Cambridge (2006).
Atticus Shaffer. Aisteoir Meiriceánach atá in Atticus Ronald Shaffer a rugadh ar 19 Meitheamh 1998 i Santa Clarita, California. Tá aithne faoi leith air as a pháirt mar Brick Heck in "The Middle", sraith ghrinn de chuid ABC i Meiriceá, agus as páirt Edgar a ghuthú sa scannán úd "Frankenweenie" (2012).
Hernán Crespo. Is iarimreoir peile ón Airgintín é Hernán Jorge Crespo (rugadh 5 Iúil 1975 i Florida, an Airgintín). D'imir sé le River Plate, Parma, Lazio, Inter Milan, Genoa, A. C. Milan agus Chelsea F.C..
Le foireann náisiúnta na hAirgintíne, ghlac Crespo páirt i dtrí Chorn FIFA an Domhain: Corn FIFA an Domhain 1998, Corn FIFA an Domhain 2002 agus Corn FIFA an Domhain 2006.
Brompton, Kensington. Is baile é Brompton atá suite sa bhuirg Kensington and Chelsea, Londain Láir.
Kensington Thuaidh. Is baile é Kensington Thuaidh atá suite sa bhuirg Kensington and Chelsea, Londain Láir.
Kensington High Street. Is sráid é Kensington High Street atá suite sa bhuirg Kensington and Chelsea, Londain Láir.
Brompton Thiar. Is baile é Brompton Thiar atá suite sa bhuirg Kensington and Chelsea, Londain Láir.
Kensington Thiar. Is baile é Kensington Thiar atá suite sa bhuirg Kensington and Chelsea, Londain Láir.
Naomh Agata. Ba naomh í Agata na Sicile (231 – 251). Rugadh i gCatania, an tSicil í.
Ollscoil Princeton. Ollscoil phríobháideach suite in Princeton, New Jersey is ea Ollscoil Princeton. Bhí timpeall is 8,000 mac léinn ag staidéar go lánaimseartha ag Ollscoil Princeton in 2012, os cionn 5,000 fochéimithe agus 2,700 éigin céimithe.
Stair.
Bhunaígh Preisbitéirigh an tSolais Nua an scoil sa bhliain 1746 le ministrí a oiliúint. Coláiste New Jersey an t-ainm a bhí ar an scoil ar dtús agus í suite sa chéad bhliain in Elizabeth, New Jersey. Bogadh an coláiste go Newark ansin mar ar fhan sé go raibh Nassau Hall in Princeton críochnaithe sa bhliain 1756. Áirítear Princeton mar cheann de na Naoi nOllscoil Choilíneach a bunaíodh roimh fhógairt neamhspleáchais na Stát Aontaithe sa bhliain 1776. Ollscoil Princeton a baisteadh air sa bhliain 1896.
Fuair Woodrow Wilson, 28ú uachtarán na Stát Aontaithe, a chéim bhaitsiléara amach ó Princeton agus sa bhliain 1902 ceapadh é mar 13ú huachtarán na hOllscoile céanna. 
Chaith Albert Einstein tamall ar champas Princeton sna 1930idí mar bhí sé ina bhall den Institute of Advanced Studies agus bhí oifigí an IAS suite ar an gcampas sa tréimhse sin. Ní cuid de Ollscoil Princeton é an IAS, áfach, agus ní raibh aon bhaint ag Einstein léi ach oiread mar sin.
Princeton agus Éire.
Cheannaigh Ollscoil Princeton bailiúchán Brendan Behan agus cartlann Joseph O’Connor agus go leor eile.
Bhí Cartlann Mháire Mhac an tSaoi díolta le hOllscoil Princeton in 2023. Tá an t-ábhar, nó beidh an an t-ábhar, ar fáil go poiblí.
Ollscoil Átha Cliath. Is ollscoil suite i mBaile Átha Cliath í Ollscoil Átha Cliath.
Princeton, New Jersey. Baile i lár New Jersey is ea Princeton. Tá sé suite leath bealaigh idir Cathair Nua-Eabhrac agus Philadelphia. Sa bhliain 2013 measadh go hoifigiúil 29,008 duine a bheith ina gcónaí ann.
Mura raibh in Princeton ach áit leathan sa bhóthar ina luastair, ba thábhachtach go leor é an bóthar: Príomhbhóthar idir Nua-Eabhrac agus Philadelphia a bhí ann. Fuair na Meiriceánaigh an bua ar na Sasanaigh ann i gCath Princeton sa bhliain 1777. Ghlac fórsaí an dá thaobh seilbh ar Nassau Hall in Princeton agus rinneadh damáiste sách mór don fhoirgneamh stairiúil sin. Ar feadh ceithre mhí nó mar sin sa bhliain 1783, bhí rialtas na Stát Aontaithe suite in Nassau Hall. 
Tá a fhios ag an saol go bhfuil Ollscoil Princeton suite in Princeton. Ar na hinstitiúidí acadúla, trádálacha agus eile ar an mbaile tá an Institute of Advanced Studies, Princeton Theological Seminary, SRI International, Dow Jones &amp; Co. agus Drumthwacket, teach cónaithe oifigiúil ghobharnóir New Jersey.
Ampthill. Is baile atá suite i mBedfordshire, Sasana, é Ampthill. Tá timpeall ar 7,500 duine ina gcónaí ann. Tá margadh Déardaoine ann le roinnt céad blianta.
Biggleswade. Is baile suite i mBedfordshire é Biggleswade.
Houghton Regis. Is baile suite i mBedfordshire é Houghton Regis.
Kempston. Is baile suite i mBedfordshire, Sasana, é Kempston.
Leighton Buzzard. Is baile suite i mBedfordshire é Leighton Buzzard.
Shefford, Bedfordshire. Is baile suite i mBedfordshire é Shefford.